DA
13.3.2023
Den Europæiske Unions Tidende
C 94/23
3.
Såfremt det første spørgsmål besvares benægtende: Er forpligtelsen for leverandører og forhandlere af energirelaterede og energimærkede produkter til i deres reklame at henvise til energieffektivitetsklassen og de tilgængelige effektivitetsklasser fuldstændigt suspenderet, indtil de nye delegerede retsakter træder i kraft?
(1)
Europa-Parlamentets og Rådets forordning (EU) 2017/1369 af 4.7.2017 om opstilling af rammer for energimærkning og om ophævelse af direktiv 2010/30/EU (EUT 2017, L 198, s. 1)
Anmodning om præjudiciel afgørelse indgivet af Satversmes tiesa (Letland) den 12. december 2022 — 1Dream OÜ, DS, DL, VS og JG mod Latvijas Republikas Saeima (Sag C-767/22) (2023/C 94/25) Processprog: lettisk Den forelæggende ret Satversmes tiesa Parter i hovedsagen Sagsøgere: 1Dream OÜ, DS, DL, VS og JG Sagsøgt: Latvijas Republikas Saeima Præjudicielle spørgsmål 1) Er en national bestemmelse, hvorefter en national ret træffer afgørelse om konfiskation af udbytte fra strafbart forhold i en særskilt sag vedrørende de ulovligt opnåede formuegoder, som er adskilt fra hovedstraffesagen, hvori det fastslås, at der er begået en strafbar handling, og en person er fundet skyldig heri, idet der i den særskilte procedure træffes afgørelse om konfiskation på grundlag af materiale udskilt fra straffesagen, omfattet af anvendelsesområdet for direktiv 2014/42 (1), navnlig artikel 4, og for rammeafgørelse 2005/212 (2), navnlig artikel 2?
2) Såfremt det første spørgsmål besvares bekræftende, skal bestemmelsen om aktindsigt i materiale i sagen vedrørende ulovligt opnåede formuegoder da anses for at være i overensstemmelse med retten til en retfærdig rettergang som fastsat i chartrets artikel 47 og i artikel 8, stk.
1, i direktiv 2014/42?
3) Skal princippet om EU-rettens forrang fortolkes således, at dette princip er til hinder for, at en medlemsstats forfatningsdomstol, hvor der er anlagt et søgsmål om forfatningsstridighed til prøvelse af en national bestemmelse, som er fundet uforenelig med EU-retten, erklærer, at retssikkerhedsprincippet finder anvendelse, og at denne bestemmelses retsvirkninger består for så vidt angår den periode, hvor bestemmelsen var i kraft?
(1) (2)
Europa-Parlamentets og Rådets direktiv 2014/42/EU af 3.4.2014 om indefrysning og konfiskation af redskaber og udbytte fra strafbart forhold i Den Europæiske Union (EUT 2014, L 127, s. 49).
Rådets rammeafgørelse 2005/212/RIA af 24.2.2005 om konfiskation af udbytte, redskaber og formuegoder fra strafbart forhold (EUT 2005, L. 68, s. 49).
Sag anlagt den 16. december 2022 — Europa-Kommissionen mod Den Portugisiske Republik (Sag C-768/22) (2023/C 94/26) Processprog: portugisisk Parter Sagsøger: Europa-Kommissionen (ved L. Armati og P. Caro de Sousa, som befuldmægtigede) Sagsøgt: Den Portugisiske Republik